Спрут 5

**«Спрут 5 — Ко́рань прабле́мы»** () — пяты сэзон італьянскага тэлесэрыялу «Спрут», прадстаўлены ў 1990 року. Рэжысэр — Люіджы Пэрэльлі, у галоўных ролях — Віторыё Мэцаджорна, Патрысія Мілярдэ, Рэма Джыронэ, Мартын Болсам, Бруно Крэмэр. Першая сэрыя пяцісэрыйнага сэрыялу выйшла на канале «Rai Uno» 14 кастрычніка 1990.

## Сюжэт

Судзьдзя Сыльвія Конці наведвае ў турэмнай больніцы Тана Карыдзі, злачыннага дзялка, з мэтаю атрыманьня інфармацыі пра месцазнаходжаньне забойцаў камісара Катані. Тана ўдае зь сябе звар’яцелага, і Сыльвія сыходзіць ні з чым.

Праз пэўны час завязваецца чарговы крывавы сюжэт. Кілер, які прыляцеў з ЗША, забівае Міма Ліноры — сына заможнага прамыслоўца і боса карпарацыі «Сыцылтэхнаплюс». А ў гэты час у Нью-Ёрку капітан паліцыі Сайман Барт ладзіць апэрацыю па арышце італьянскіх мафіёзі, якія хаваюцца ў ЗША. Пра гэта даведваецца італьянскі эмігрант зь Нью-Джэрзі Давідэ Ліката. Даўней ёй быў паліцыянтам і разам з Сайманам удзельнічаў у міжнароднай апэрацыі па барацьбе з злачынцамі. Апэрацыя правалілася, і Давідэ быў вымушаны зьехаць зь Італіі, пакінуўшы жонку і маленькага сына. Цяпер Давідэ і Сайман атрымалі шанец узяць рэванш. З дапамогаю арыштаванага дона Каляджэра, які пагадзіўся супрацоўнічаць са сьледзтвам, Лікату ўкаранілі ў атачэньне барона Лінорі ў Італіі. Ліката стаў ахоўнікам малодшага сына барона Андрэа, ягонай жонкі Глёрыі і сына Ніні.

У Італію вяртаецца Эсьпіноза, які заглядаецца на «Сыцылтэхнаплюс». На сям’ю барона нападаюць бандзюкі і ў страляніне забіваюць яго. Андрэа застаецца кіраваць карпарацыяй замест бацькі і вырашае прыняць правілы гульні. Дзеля гэтага ён намагецца заручыцца падтрымкай Тана Карыдзі, які ўцёк з вар’ятні, і прымае яго да сябе на працу.

Тым часам Сыльвія Конці сустракае Давідэ і даведваецца пра ягоныя намеры. Пасьля таго, як Давідэ ратуе яе ад замаху, зладжанага Эсьпінозам, Сыльвія і Давідэ аб’ядноўваюцца ў сваіх рассьледаваньнях. Сыльвія ведае пра дачыненьне барона Ліноры да гібелі Катани.

Тым часам мафіёзі наносяць чарговы ўдар па Ліноры. Пры спробе выкраданьня гіне маленькі сын Андрэа Ніні. Тана Карыдзі зьвязваецца з Эсьпінозам і прапануе яму супрацоўніцтва. Давідэ высьвятліў, што і Ліноры, і Эсьпіноза змагаюцца за прыдачны кантракт на паставку зброі ў Афрыку. Гэтую інфармацыю ён паведамляе Сыльвіі. Паплечнікі Андрэа Ліноры раскрываюць таямніцу Давідэ Лікаты і палоняць ягоную жонку з сынам, якіх ён сустрэў пасьля доўгіх гадоў расстаньня; пасьля ў палон трапляе і сам Давідэ.

Даведаўшыся, што Тана Карыдзі працуе на Эсьпінозу, Андрэа Ліноры намерваецца сам забіць здрайцу, аднак гіне ў сутычцы зь ім. Давідэ й ягоную сям’ю ўратоўвае Глёрыя, якая расчаравалася ў мужу і лічыць яго вінаватым у сьмерці сына.

Паліцыя перапыняе апэрацыю па абмене наркотыкаў на зброю, арыштоўваючы ўдзельнікаў апэрацыі і вэрталёты. Эсьпіноза, каб выйграц час, патрабуе ад Тана Карыдзі накіраваць ягоную хворую на глузды сястру Марыю падкласьці валізу з бомбай на вакзал у Палерма. Самога Эсьпінозу неўзабаве арыштоўваюць па абвінавачаньні ў арганізацыі злачыннай міжнароднай апэрацыі. Сьведчыць супраць яго колішні гангстэр, які сышоў у кляштар, але апазнаў Эсьпінозу як замоўцу забойстваў паліцыянтаў з аддзелу Лікаты.

Тым часам у пастарунак прыходзіць Марыя Карыдзі. Яна пасьпела падкласьці бомбу на чыгуначны вакзал, аднак Тана Карыдзі не вырашаецца ўзяць на сябе адказнасьць за пагібель столькіх людзей, і з Марыяй перадае ліст да паліцыі пра намеры Эсьпінозы. Давідэ з сынам Стэфана пасьпяваюць абясшкодзіць бомбу да выбуху.

## У ролях

## Вонкавыя спасылкі
* 

Катэгорыя:Міні-сэрыялы 1990 году
Катэгорыя:Францускія тэлевізійныя міні-сэрыялы
Катэгорыя:Нямецкія тэлевізійныя міні-сэрыялы
Катэгорыя:Аўстрыйскія тэлевізійныя міні-сэрыялы
Катэгорыя:Тэлевізійныя праграмы Rai 1
5